ત્રીજું, જ્યારે રાજકારણ બે કોમ વચ્ચે નફરતનું ઝેર ઘોળે છે. ત્યારે સામેના પક્ષને બોધપાઠ ભણાવવા સ્ત્રીને નિશાન બનાવવામાં આવે છે. આપણે ભારતના ભાગલાના સમયથી આ જોતા આવ્યા છીએ અને તે હજુ બંધ થયું નથી. જોકે એમાં આજે નવીનતા એ આવી છે કે નફરતનું ઝેર કોન્ફિડન્સથી ફેલાવવામાં આવે છે કારણ કે તેઓ જાણતા હોય છે કે તેમના સમર્થકોમાં તેમને બચાવી લેવાની શક્તિ છે. આસિફાની હત્યામાં આરોપીઓના સમર્થનની બેશરમીને બીજી તો કઈ રીતે સમજાવી શકાય?